УМЕТНОСТ И ВРСТЕ УМЕТНОСТИ

|  |
| --- |
| Уметност је део наше свакодневице, а да тога најчешће нисмо ни свесни (слушање музике на слушалицама на путу до школе, мурали (зидне слике) које видимо у пролазу, лепе зграде које примећујемо, итд.). |
| Уметност је настала у давна времена, како можемо претпоставити, из потребе древног човека да изрази своја осећања и своје виђење света у коме живи, да би таква осећања и виђења материјализовао и у њима уживао или, уколико је реч о непријатним осећањима, да би их одагнао. Цртежи праисторијског човека у пећини Алтамира (корелација ликовна култура). Уметност и дан-данас тражи одговоре на питања која су важна за човека и човечанство – питања лепоте, смисла живота, разлога због којих је човек срећан или несрећан, питања односа према другим људима и према самом себи, и многа друга.  **Уметност, дакле, задовољава човекове духовне потребе и зато је сматрамо духовном** **делатношћу**. Ретко када нас дела уметности остављају равнодушним, најчешће у нама побуђују различита осећања и утиске (о којима смо на почетку часа говорили). Та осећања и утисци, која су подстакнута уметничким делима, представљају аутентичне **уметничке (естетске) доживљаје**. Дакле, уметност потиче из духовне потребе човека да се изрази али истовремено делује на нашу духовност и душевност, побуђујући је и задовољавајући је. Међутим, иако је првобитни подстицај за уметничка дела у човековом духовном животу, као крајња тачка уметничког доживљаја, ми уметност примамо посредством чула, што значи да су **уметничка дела** – као прозводи уметности – на известан начин материјална, јер настају и опажају се у времену и простору.  Врсте уметности најчешће разликујемо према **изражајним средствима** која творци уметности – **уметници** – користе да би се изразили. Иако постоје разноврсни облици уметничког изражаја, обично се сматра да постоји седам **врста уметности**:  *музика , сликарство,/вајарство / архитектура / игра / књижевност / филм*.   * ***изражајна средства:*** *музике-тон , сликарства-боја, вајарства-камен, дрво, бронза, архитектуре-маса која се обликује, игре-покрет , књижевности-реч, филма- као седма уметност обухвата изражајна средства свих шест уметности.*   Будући да је уметност духовна творевина која потиче од човека и обраћа се људима, она је врло важна за разумевање и доживљавање себе, других људи и света уопште. Уметност увек даје један поглед на свет уметника, помажући нам на тај начин да и ми сагледамо свет из истог угла. Колико различитих уметика, толико различитих погледа на свет. Стога је сасвим јасно у којој мери уметност обогаћује нашу свест, наше мишљење и наша осећања. |
| **Цитата познатих стваралаца о уметности**:  Пикасо: „Уметност спира са душе прашину свакодневног живота.“  Томас Мортон: „Уметност нам омогућава да пронађемо себе и изгубимо себе у истом тренутку.“  Едгар Дега: „Уметност није оно што видиш, већ оно што натераш друге да ви  Као илустрацију како треба урадити домаћи задатак, ученицима наводим следећи пример: |